ai4bharat/Pralekha huggingface dataset:
PIB Headquarters
പ്രത്യേക ട്രെയിനുകള്
യാത്രക്കാരുടെ തിരക്ക് കുറയ്ക്കാന് കൊച്ചുവേളിക്കും ചെന്നൈ എഗ്മോറിനും ഇടയില് ദക്ഷിണ റെയില്വേ താഴെപ്പറയുന്ന സ്പെഷ്യല് ട്രെയിനുകള് ഓടിക്കും.
1. കൊച്ചുവേളി - ചെന്നൈ എഗ്മോര് സ്പെഷ്യല് ഫെയര് സ്പെഷ്യല് ട്രെയിന്
കൊച്ചുവേളിയില് നിന്ന് ഈ മാസം 23 നും 30 നും ഉച്ചതിരിഞ്ഞ് 3.30 ന് കൊച്ചുവേളിയില് നിന്ന് പുറപ്പെടുന്ന ചെന്നൈ എഗ്മോര് സ്പെഷ്യല് ഫെയര് സ്പെഷ്യല് ട്രെയിന് .തൊട്ടടുത്ത ദിവസം രാവിലെ 5.45 ന് ചെന്നൈ എഗ്മോറിലെത്തും.
രണ്ട് എ.സി. ടു. ടയര്, മൂന്ന് എ.സി. ടു ടയര്, 11 സ്ലീപ്പര് ക്ലാസ്, രണ്ട് ജനറല് സെക്കന്റ് ക്ലാസ് എന്നീ കോച്ചുകളുള്ള ഈ ട്രെയിനിന് തിരുവനന്തപുരം, കുഴിത്തുറ, നാഗര്കോവില് ടൗണ്, വള്ളിയൂര്, തിരുനെല്വേലി, കോവില്പ്പട്ടി, സാത്തൂര്, വിരുദനഗര്, മധുര, ഡിണ്ടിഗല്, തിരുച്ചിറപ്പള്ളി, വിരുദാചലം, വില്ലുപുരം, ചെങ്കല്പേട്ട്, താംബരം, മാമ്പലം എന്നിവിടങ്ങളില് സ്റ്റോപ്പുകളുണ്ടാകും.
1. ചെന്നൈ എഗ്മോര് - കൊച്ചുവേളി സുവിധാ സ്പെഷ്യല് ട്രെയിന്
ചെന്നൈ എഗ്മോറില് നിന്ന് ഈ മാസം 24, 31 തീയതികളില് രാത്രി 8.20 ന് പുറപ്പെടുന്ന കൊച്ചുവേളി സുവിധാ എക്സ്പ്രസ്സ്  പിറ്റേദിവസം ഉച്ചയ്ക്ക് 12.25 ന് കൊച്ചുവേളിയില് എത്തിച്ചേരും.
രണ്ട് എ.സി. ടു. ടയര്, മൂന്ന് എ.സി. ടു ടയര്, 11 സ്ലീപ്പര് ക്ലാസ്, രണ്ട് ജനറല് സെക്കന്റ് ക്ലാസ് എന്നീ കോച്ചുകളുള്ള ഈ ട്രെയിനിന് താംബരം, ചെങ്കല്പേട്ട്, വില്ലുപുരം, വിരുദാചലം, തിരുച്ചിറപ്പള്ളി, ഡിണ്ടിഗല്, മധുര, വിരുദനഗര്, സാത്തൂര്, കോവില്പ്പട്ടി, തിരുനെല്വേലി, വള്ളിയൂര്, നാഗര്കോവില് ടൗണ്, കുഴിത്തുറ, തിരുവനന്തപുരം എന്നിവിടങ്ങളില് സ്റ്റോപ്പുകളുണ്ടാകും.
(Visitor Counter : 10
പ്രധാനമന്ത്രിയുടെ ഓഫീസ്
ആര്.ബി.ഐ ഇന്ന് പ്രഖ്യാപിച്ച നടപടികള്ക്ക് പ്രധാനമന്ത്രിയുടെ പ്രശംസ, ഇത് പണലഭ്യത വര്ദ്ധിപ്പിക്കുകയും വായ്പാവിതരണം മെച്ചപ്പെടുത്തുകയും ചെയ്യുമെന്ന് പ്രധാനമന്ത്രി
റിസര്വ് ബാങ്ക് ഓഫ് ഇന്ത്യ ഇന്ന് നടത്തിയ പ്രഖ്യാപനങ്ങളെ പ്രധാനമന്ത്രി ശ്രീ. നരേന്ദ്ര മോദി പ്രശംസിച്ചു. ഇത് പണലഭ്യത വര്ദ്ധിപ്പിക്കുകയും വായ്പാവിതരണം മെച്ചപ്പെടുത്തുകയും ചെയ്യുമെന്ന് പ്രധാനമന്ത്രി പറഞ്ഞു.
'ആര്.ബി.ഐയുടെ ഇന്നത്തെ പ്രഖ്യാപനം പണലഭ്യത നന്നായി വര്ദ്ധിപ്പിക്കുകയും വായ്പാവിതരണം മെച്ചപ്പെടുത്തുകയും ചെയ്യും. നമ്മുടെ ചെറുകിട ബിസിനസ്സുകാര്, സൂക്ഷ്മ, ചെറുകിട, ഇടത്തരം സംരംഭങ്ങള്, കൃഷിക്കാര്,പാവപ്പെട്ടവര് എന്നിവരെ ഇത് സഹായിക്കും. വേയ്സ് ആന്റ് മീന്സ് അഡ്വാന്സ് പരിധി വര്ദ്ധിപ്പിച്ചത് സംസ്ഥാനങ്ങള്ക്കും പ്രയോജനപ്പെടും-പ്രധാനമന്ത്രി ട്വീറ്റ് ചെയ്തു.
തൊഴില്, ഉദ്യോഗ മന്ത്രാലയം
ഇപിഎഫ് ഉടമകള്ക്ക് പ്രധാന്മന്ത്രി ഗരീബ് കല്യാണ് യോജന പ്രകാരം വായ്പയെടുക്കുന്നതിന് ഓണ്ലൈന് സംവിധാനം
ഏകദേശം 79 ലക്ഷം ഉടമകള്ക്കും 3.8 ലക്ഷം സ്ഥാപനങ്ങള്ക്കും സബ്സിഡി ആനുകൂല്യമായി മൂന്നു മാസത്തേയ്ക്ക് 4,800 കോടി രൂപ
എംപ്ലോയിസ് പ്രോവിഡന്റ് ഫണ്ട് സംഘടനയിലെ അംഗങ്ങള്ക്ക് കേന്ദ്ര ഗവണ്മെന്റ് 2020 മാര്ച്ച് 26 നു കൊറോണ മഹാവ്യാധിയ്ക്ക് എതിരെ പോരാടുന്നതിനു പാവപ്പെട്ടവര്ക്കായി പ്രഖ്യാപിച്ച പ്രധാന് മന്ത്രി ഗരിബ് കല്യാണ് യോജന പായ്ക്കേജ് പ്രകാരം അക്കൗണ്ടില് നിന്നു വായ്പയെടുക്കുന്നതിന് ഇലക്ട്രോണിക് സംവിധാനം നടപ്പിലാക്കി. ഇപിഎഫ് അംഗങ്ങളില് കുറഞ്ഞ ശമ്പളം വാങ്ങുന്നവര്ക്ക് ജോലിയില് ഉണ്ടായേക്കാവുന്ന തടസങ്ങള് നിയന്ത്രിക്കുന്നതിനും ഇപിഎഫ് സംരക്ഷണത്തിന് അര്ഹതയുള്ള സ്ഥാപനങ്ങളെ സഹായിക്കുന്നതിനുമുള്ളതാണ് പ്രധാന് മന്ത്രി ഗരിബ് കല്യാണ് യോജന പായ്ക്കേജ്.
(ഇതനുസരിച്ച് ഗവണ്മെന്റ് പ്രഖ്യാപിച്ചിട്ടുള്ള ദുരിതാശ്വാസത്തിന് യോഗ്യരായ സ്ഥാപനങ്ങള്ക്കും ഫാക്ടറികള്ക്കും അതിനായി ഇലക്ട്രോണിക് ചെലാന് കം റിട്ടേണ് സമര്പ്പിക്കാവുന്നതാണ്.
ഇപിഎഫ് സുരക്ഷയുള്ളതും നൂറില് താഴെ തൊഴിലാളികള് മാത്രം പണിയെടുക്കുന്നതുമായ സ്ഥാപനങ്ങളിലെയും ഫാക്ടറികളിലെയും 90 ശതമാനവും 15000 രൂപയില് താഴെ ശമ്പളം വാങ്ങുന്നവരാണെങ്കില് അവര്ക്കാണ് ഈ പദ്ധതിയുടെ പ്രയോജനം. ഈ കോണ്ട്രിബൂട്ടറി അംഗങ്ങളുടെ യുണീക് അക്കൗണ്ട് നമ്പരിലേയ്ക്ക് അവരുടെ ശമ്പളത്തിന്റെ 24 ശതമാനം തുക മൂന്നു മാസത്തേയ്ക്ക് കേന്ദ്ര ഗവണ്മെന്റ് അടയ്ക്കും. ഏകദേശം 79 ലക്ഷം അംഗങ്ങള്ക്കും 3.8 ലക്ഷം സ്ഥാപനങ്ങള്ക്കും ഈ പായ്ക്കേജിന്റെ പ്രയോജനം ലഭിക്കും. മൂന്നു മാസത്തേയ്ക്ക് സബ്സിഡി ഇനത്തില് 4,800 കോടി രൂപയാണ് ചെലവു പ്രതീക്ഷിക്കുന്നത്.
സ്ഥാപനങ്ങള് ഇലക്ട്രോണിക് ചലാന് കം റിട്ടേണ് സമര്പ്പിച്ചാല് അവരുടെ യോഗ്യരായ തൊഴിലാളികള്ക്ക് ഈ സഹായധനം ലഭിക്കും. ഈ ആനുകൂല്യം ലഭിക്കുന്നതിന് തൊഴിലുടമ അയാളുടെ സ്ഥാപനത്തിലെ എല്ലാ തൊഴിലാളികള്ക്കും മാസ ശമ്പളം വിതരണം ചെയ്ത ശേഷം ഇലക്ട്രോണിക് ചലാന് കം റിട്ടേണിനൊപ്പം ആവശ്യമായ സാക്ഷ്യപത്രവും സത്യവാങ് മൂലവും സമര്പ്പിക്കേണ്ടതാണ്.
ഇലക്ട്രോണിക് ചലാന് അപ്ലോഡ് ചെയ്ത ശേഷം സ്ഥാപനത്തിന്റെയും തൊഴിലാളിയുടെയും യോഗ്യത പരിശോധിക്കപ്പെടുകയും തുടര്ന്ന് തൊഴിലാളിയുടെയും തൊഴില് ഉടമയുടെയും അംശാദായ തുക ചലാന് വെവേറെ കാണിച്ചു തരികയും ചെയ്യും. തൊഴിലുടമ അയാളുടെ വിഹിതം അടച്ചു കഴിഞ്ഞാലുടന് യോഗ്യരായ തൊഴിലാളികളുടെ യുണീക് അക്കൗണ്ട് നമ്പരിലേയക്ക് അവരുടെ വിഹിതം കേന്ദ്ര ഗവണ്മെന്റ് അടയ്ക്കും.
പദ്ധതിയുടെ വിശദാംശങ്ങളും ചോദ്യങ്ങള്ക്കുള്ള വിശദീകരണങ്ങളും പായ്ക്കേജിന്റെ വിവിധ വശങ്ങളും ഇപിഎഫ്ഒയുടെ വെബ്സൈറ്റില് TAB 'COVID-19' എന്ന ശീര്ഷകത്തില് ലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 219.41 കോടി കവിഞ്ഞു
12-14 വയസ് പ്രായമുള്ളവർക്ക് വിതരണം ചെയ്തത് 4.11 കോടിയിലധികം ആദ്യ ഡോസ് വാക്സിനുകൾ
രാജ്യത്ത് ചികിത്സയിലുള്ളവരുടെ എണ്ണം നിലവിൽ 25,968
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,946 പേർക്ക്
രോഗമുക്തി നിരക്ക് നിലവിൽ 98.76%
പ്രതിവാര രോഗസ്ഥിരീകരണ നിരക്ക് 1.01%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 219.41 കോടി  പിന്നിട്ടു.
12-14 വയസ് പ്രായമുള്ളവർക്കുള്ള കോവിഡ്-19 പ്രതിരോധ കുത്തിവയ്പ് 2022 മാർച്ച് 16 ന് ആരംഭിച്ചു. 12-14 വയസ് പ്രായമുള്ളവർക്കുള്ള COVID-19 വാക്സിനേഷൻ 2022 മാർച്ച് 16-ന് ആരംഭിച്ചു. ഇതുവരെ 4.11 കോടിയിലധികം  കൗമാരക്കാർക്ക് കോവിഡ്-19 കുത്തിവയ്പിന്റെ ആദ്യ ഡോസ് നൽകി. അതുപോലെ, 18-59 പ്രായമുള്ളവർക്കുള്ള കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 10415347
രണ്ടാം ഡോസ് 10120176
കരുതൽ ഡോസ് 7061398
മുന്നണിപ്പോരാളികൾ
ഒന്നാം ഡോസ് 18437063
രണ്ടാം ഡോസ് 17718919
കരുതൽ ഡോസ് 13729687
12-14 പ്രായപരിധിയിലുള്ളവർ
ഒന്നാം ഡോസ് 41174445
രണ്ടാം ഡോസ് 32191558
15-18 പ്രായപരിധിയിലുള്ളവർ
ഒന്നാം ഡോസ് 61992857
രണ്ടാം ഡോസ് 53267531
18-44 പ്രായപരിധിയിലുള്ളവർ
ഒന്നാം ഡോസ് 561387521
രണ്ടാം ഡോസ് 516199730
കരുതൽ ഡോസ് 99835585
45-59 പ്രായപരിധിയിലുള്ളവർ
ഒന്നാം ഡോസ് 204045037
രണ്ടാം ഡോസ് 197052402
കരുതൽ ഡോസ് 50438867
60നുമേൽ പ്രായമുള്ളവർ
ഒന്നാം ഡോസ് 127679245
രണ്ടാം ഡോസ് 123204253
കരുതൽ ഡോസ് 48191904
കരുതൽ ഡോസ് 21,92,57,441
ആകെ 2,19,41,43,525
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 25,968 ; ഇത് രാജ്യത്തെ മൊത്തം സജീവ കേസുകളുടെ 0.06% ആണ്.
ദേശീയ രോഗമുക്തി നിരക്ക് 98.76 % ആണ്. കഴിഞ്ഞ 24 മണിക്കൂറിനുള്ളിൽ 2,417 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,79,485 ആയി.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 1,946 പേർക്കാണ്.
കഴിഞ്ഞ 24 മണിക്കൂറിനുള്ളിൽ 2,60,806 പരിശോധനകൾ നടത്തി. ആകെ 89.91 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.01 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.75 ശതമാനമാണ്.
(ND
പ്രധാനമന്ത്രിയുടെ ഓഫീസ്
റമസാന് മാസാരംഭത്തില് പ്രധാനമന്ത്രി ജനങ്ങള്ക്ക് ആശംസകള് നേര്ന്നു
വിശുദ്ധ മാസമായ റമസാന്റെ തുടക്കത്തില് പ്രധാനമന്ത്രി ശ്രീ. നരേന്ദ്ര മോദി ജനങ്ങള്ക്ക് ആശംസകള് നേര്ന്നു.
'റമസാന് മുബാറക്! എല്ലാവരുടെയും സുരക്ഷയ്ക്കും ക്ഷേമത്തിനും അഭിവൃദ്ധിക്കുമായി ഞാന് പ്രാര്ഥിക്കുന്നു. ഈ വിശുദ്ധമാസം അളവറ്റ തോതില് ദയയും സാഹൗദര്യവും അനുകമ്പയും ചൊരിയട്ടെ. കോവിഡ്- 19നെതിരായ പോരാട്ടത്തില് പ്രകടമായ വിജയം നേടാന് നമുക്കു സാധിക്കട്ടെ. ആരോഗ്യകരമായ ഭൂമി സൃഷ്ടിക്കാന് സാധിക്കട്ടെ', പ്രധാനമന്ത്രി പറഞ്ഞു.
(
പ്രധാനമന്ത്രിയുടെ ഓഫീസ്
റിപ്പബ്ലിക് ദിനത്തിൽ പ്രധാനമന്ത്രി രാജ്യത്തെ അഭിവാദ്യം ചെയ്തു.
രാജ്യത്തിന്റെ 72-ാമത് റിപ്പബ്ലിക് ദിനത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി രാജ്യത്തെ അഭിവാദ്യം ചെയ്തു. "ഇന്ത്യയിലെ എല്ലാ ജനങ്ങൾക്കും റിപ്പബ്ലിക് ദിനാശംസകൾ നേരുന്നു. ജയ് ഹിന്ദ്! " പ്രധാനമന്ത്രി ട്വിറ്ററിൽ കുറിച്ചു.
രാഷ്ട്രപതിയുടെ കാര്യാലയം
അഞ്ചാമത് അന്താരാഷ്ട്ര അംബേദ്കർ കോൺക്ലേവിന്റെ ഉദ്ഘാടനം രാഷ്ട്രപതി നിർവഹിച്ചു
ന്യൂ ഡൽഹി: ഡിസംബർ 2, 2021
അഞ്ചാമത് അന്താരാഷ്ട്ര അംബേദ്കർ കോൺക്ലേവ് രാഷ്ട്രപതി ശ്രീ രാം നാഥ് കോവിന്ദ് 2021 ഡിസംബർ രണ്ടിന്  ന്യൂ ഡൽഹിയിൽ ഉദ്ഘാടനം ചെയ്തു. പട്ടികജാതി പട്ടികവർഗ വിഭാഗത്തിൽപ്പെട്ട സാമാജികരുടെ ഫോറം, ഡോ. അംബേദ്കർ ചേംബർ ഓഫ് കൊമേഴ്സ് എന്നിവയുടെ നേതൃത്വത്തിലാണ് പരിപാടി സംഘടിപ്പിച്ചത്.
സാമൂഹിക-സാമ്പത്തിക നീതി സംബന്ധിയായ പ്രശ്നങ്ങൾ സമൂഹത്തിന്റെ മുഖ്യധാരയിലേക്ക് കൊണ്ടുവരാനും, ഡോ. അംബേദ്കറുടെ ആശയങ്ങൾ, ദർശനങ്ങൾ എന്നിവ സമൂഹത്തിൽ പ്രചരിപ്പിക്കാനും ഫോറം വലിയ പങ്ക് വഹിക്കുന്നതായി രാഷ്ട്രപതി ചടങ്ങിൽ അഭിപ്രായപ്പെട്ടു. ഭരണഘടന ഉറപ്പു നൽകുന്ന അവകാശങ്ങൾ സംബന്ധിച്ച പ്രശ്നങ്ങൾക്കൊപ്പം, വിദ്യാഭ്യാസം, സംരംഭകത്വം, നൂതനാശയ രൂപീകരണം, സാമ്പത്തിക വികസനം എന്നിവയ്ക്കും കോൺക്ലേവ് പ്രാധാന്യം നൽകുന്നതിൽ രാഷ്ട്രപതി സന്തുഷ്ടി പ്രകടിപ്പിച്ചു.
സമൂഹത്തിൽ ദാർശനികപരമായ പ്രബുദ്ധത വളർത്തുന്നതിനോട് ബാബാസാഹിബ് അനുകൂല സമീപനം സ്വീകരിച്ചിരുന്നതായി രാഷ്ട്രപതി ചൂണ്ടിക്കാട്ടി. ദരിദ്ര വിഭാഗങ്ങളിലെ പലർക്കും അവരുടെ അവകാശങ്ങളെക്കുറിച്ചും അവരുടെ ക്ഷേമത്തിനായുള്ള സർക്കാർ സംരംഭങ്ങളെക്കുറിച്ചും ബോധ്യമില്ലെന്ന് രാഷ്ട്രപതി പറഞ്ഞു. അതുകൊണ്ടുതന്നെ ഇവർക്കിടയിൽ അവബോധം സൃഷ്ടിക്കുക എന്നത് ഫോറത്തിലെ അംഗങ്ങളുടെ ഉത്തരവാദിത്വമാണെന്നും രാഷ്ട്രപതി അഭിപ്രായപ്പെട്ടു. ഇത് വഴി ഡോ. അംബേദ്കർക്ക് ശരിയായ ആദരം അർപ്പിക്കാൻ നമുക്ക് സാധിക്കും.
രാഷ്ട്രപതിയുടെ പ്രഭാഷണത്തിന്റെ മുഴുവൻ രൂപത്തിനായി ഇവിടെ ക്ലിക്ക് ചെയ്യുക
RRTN/SKY
(Visitor Counter : 108
രാസവസ്തു, രാസവളം മന്ത്രാലയം
പഴങ്ങളിലും പച്ചക്കറികളിലുമുള്ള സൂക്ഷ്മാണുബാധ തടയുന്നതിന് ഐപിഎഫ്റ്റി, പുതിയ 'അണുനാശക സ്പ്രേ' വികസിപ്പിച്ചു.
കോവിഡ് ആഗോളവ്യാപകമായി പ്രതിസന്ധി ഉയര്ത്തിയ കാലയളവില്, കേന്ദ്ര രാസവള മന്ത്രാലയത്തിലെ കെമിക്കല്സ് & പെട്രോ കെമിക്കല്സ് വകുപ്പിനു കീഴില് പ്രവര്ത്തിക്കുന്ന ഇന്സ്റ്റിറ്റ്യൂട്ട് ഓഫ് പെസ്റ്റിസൈഡ് ഫോമുലേഷന് ടെക്നോളജി - ഐ പി എഫ് റ്റി, രണ്ട് നൂതന സാങ്കേതികവിദ്യകള് വികസിപ്പിച്ചു. ഉപരിതലത്തില് പ്രയോഗിക്കാനായുള്ള അണുനാശക സ്പ്രേയും, പഴം - പച്ചക്കറികള്ക്കായുള്ള അണുനാശക ലായനിയുമാണ് വികസിപ്പിച്ചത്.
വാതില്പ്പടികള്, കസേര കൈപ്പിടികള്, കമ്പ്യൂട്ടര് കീ ബോര്ഡ്, മൗസ് എന്നീ നിരവധി ഉപരിതലങ്ങള് വഴി, സൂക്ഷ്മാണുക്കള് പ്രത്യക്ഷമായും പരോക്ഷമായും മറ്റുള്ളവരിലേയ്ക്ക് പകരാനുള്ള സാധ്യതയുണ്ടെന്ന് ഐപിഎഫ്റ്റി പ്രസ്താവനയില് വ്യക്തമാക്കുന്നു. ഇതിന്റെ അടിസ്ഥാനത്തിലാണ് ഉപരിതലങ്ങളില് പ്രയോഗിക്കാവുന്ന ആല്ക്കഹോള് അധിഷ്ഠിത അണുനാശക സ്പ്രേ ഐപിഎഫ്റ്റി വികസിപ്പിച്ചത്.
ബാക്ടീരിയ, വൈറസ് തുടങ്ങിയ സൂക്ഷ്മ ജീവികള് മൂലമുണ്ടാകുന്ന വിവിധ രോഗങ്ങള്ക്കെതിരായ, സസ്യജന്യ സംയുക്തങ്ങള് അടങ്ങിയതാണ് ഈ സ്പ്രേ. ഉപരിതലത്തില് പ്രയോഗിച്ചാല് ഉടന് ബാഷ്പീകരിച്ച് പോകുന്ന മണമില്ലാത്ത സ്പ്രേ, യാതൊരു വിധത്തിലുള്ള കറയോ അവശിഷ്ടമോ ഉണ്ടാക്കാറില്ല.
പഴം - പച്ചക്കറിയുടെ ഉപരിതലത്തിലുള്ള കീടനാശിനി അവശിഷ്ടങ്ങളെ ഇല്ലാതാക്കാനുള്ള ലായനിയും ഐപിഎഫ്റ്റി വികസിപ്പിച്ചു. ദൈനംദിന പോഷണത്തിനാവശ്യമായ ആഹാര പദാര്ത്ഥങ്ങളാണ് പഴവും പച്ചക്കറിയും. കീടനാശിനികളുടെ അമിതോപയോഗം മൂലം പലപ്പോഴും, അവയുടെ അവശിഷ്ടങ്ങള് പഴത്തിലും പച്ചക്കറിയും നിലനില്ക്കാറുണ്ട്. ഇവയുടെ ഉപയോഗം ആരോഗ്യ പ്രശ്നങ്ങള് സൃഷ്ടിച്ചേക്കാം. പഴം - പച്ചക്കറികള്, 100% വും ഭക്ഷ്യയോഗ്യമാക്കുന്നതിന് ജലാധിഷ്ഠിതമായ ലായനി ആണ് ഐ.പി.എഫ് റ്റി വികസിപ്പിച്ചത്. ജലം ചേര്ത്ത് നേര്പ്പിച്ച ഈ അണുനാശക ലായനിയില് പഴങ്ങളും പച്ചക്കറികളും 15 - 20 മിനിറ്റ് മുക്കി വച്ചതിനുശേഷം, ശുദ്ധജലം ഉപയോഗിച്ച് കഴുകി വൃത്തിയാക്കി ഉപയോഗിക്കാവുന്നതാണ്. ഈ ലളിതമായ പ്രക്രിയയിലൂടെ പഴങ്ങളും പച്ചക്കറികളും പൂര്ണമായും കീടനാശിനി മുക്തമാകും.
1991 മെയിലാണ് ഹരിയാനയിലെ ഗുരുഗ്രാമില് കെമിക്കല്സ് & പെട്രോ കെമിക്കല്സ് വകുപ്പിന് കീഴില് സ്വയംഭരണ സ്ഥാപനമായി ഐപിഎഫ്റ്റി പ്രവര്ത്തനമാരംഭിച്ചത്. സുരക്ഷിതവും, കാര്യക്ഷമവും പരിസ്ഥിതി സൗഹൃദപരവുമായ ക ീടനാശിനി ലായനികളുടെ നിര്മാണത്തിനായാണ് സ്ഥാപനം പ്രവര്ത്തിക്കുന്നത്.
ഫോര്മുലേഷന് ടെക്നോളജി, ബയോസയന്സ്, അനലിറ്റിക്കല് സയന്സ്, പ്രോസസ്സ് ഡെവലപ്മെന്റ് എന്നീ നാല് അഡ്മിനിസ്ട്രേറ്റീവ് ഡിവിഷനുകളാണ് ഐപിഎഫ്.റ്റിയ്ക്കുള്ളത്.
പ്രധാനമന്ത്രിയുടെ ഓഫീസ്
ഇന്ത്യ മൊബൈൽ കോൺഗ്രസ് 2020 നെ പ്രധാനമന്ത്രി അഭിസംബോധന ചെയ്തു
ഭാവിയിലേക്കുള്ള കുതിച്ചുചാട്ടത്തിന് യഥാസമയം 5G യിലേക്ക് മാറണമെന്ന് പ്രധാനമന്ത്രി
വിർച്വൽ ഇന്ത്യ മൊബൈൽ കോൺഗ്രസ് 2020 നെ പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിങ് വഴി അഭിസംബോധന ചെയ്തു. 'സമർത്ഥവും, സുരക്ഷിതവും, സുസ്ഥിരവുമായ നൂതനാശയങ്ങൾ ഉൾ ചേർക്കൽ' എന്നതാണ് ഇന്ത്യ മൊബൈൽ കോൺഗ്രസിന്റെ
പ്രമേയം. പ്രധാനമന്ത്രിയുടെ വീക്ഷണങ്ങൾ ആയ ആത്മനിർഭർ ഭാരത്, ഡിജിറ്റൽ ഉൾച്ചേർക്കൽ, സുസ്ഥിരവികസനം, സംരംഭകത്വം, നൂതനാശയങ്ങൾ എന്നിവയെ ഇത് പ്രോത്സാഹിപ്പിക്കുന്നു. വിദേശ, പ്രാദേശിക നിക്ഷേപം ആകർഷിക്കാനും, ടെലികോം, മറ്റ് നൂതന സാങ്കേതിക വിദ്യകൾ എന്നിവയിൽ ഗവേഷണ വികസന പ്രവർത്തനങ്ങൾ പ്രോത്സാഹിപ്പിക്കാനും ഇതിലൂടെ ലക്ഷ്യം വയ്ക്കുന്നു.
ടെലികോം ഉപകരണങ്ങൾ, അവയുടെ രൂപകല്പന, നിർമ്മാണം,വികസനം എന്നിവയിൽ ഇന്ത്യയെ ആഗോള ഹബ് ആക്കി മാറ്റാൻ എല്ലാവരും ഒരുമിച്ച് പ്രവർത്തിക്കണമെന്ന് പ്രധാനമന്ത്രി ആഹ്വാനം ചെയ്തു. ഇലക്ട്രോണിക് മാലിന്യങ്ങൾ കൈകാര്യം ചെയ്യുന്നതിന് മികച്ച മാർഗ്ഗം കണ്ടെത്തുന്നതിനും ഒരു വർത്തുള സമ്പദ് വ്യവസ്ഥ  സൃഷ്ടിക്കാനും വ്യവസായങ്ങൾ, ഒരു കർമ്മ സമിതി രൂപീകരിക്കുന്ന കാര്യം ആലോചിക്കാൻ അദ്ദേഹം പ്രതിനിധികളോട് ആവശ്യപ്പെട്ടു. യഥാസമയം 5 ജി സാങ്കേതിക വിദ്യ സാധ്യമാക്കാനും അതുവഴി ദശ ലക്ഷക്കണക്കിനു ഇന്ത്യക്കാരെ ശാക്തീകരിച്ച് ഭാവിയിലേക്കുള്ള കുതിച്ചുചാട്ടം സാധ്യമാക്കാനും ഒരുമിച്ച് പ്രവർത്തിക്കാൻ പ്രധാനമന്ത്രി അഭ്യർത്ഥിച്ചു.
മഹാമാരി കാലത്ത്, ലോകം പ്രവർത്തനസജ്ജമായത് ടെലികോം മേഖലയിലെ നൂതന ആശയങ്ങളിലൂടെയും പരിശ്രമങ്ങളിലൂടെയും ആണെന്ന് പറഞ്ഞ പ്രധാനമന്ത്രി ടെലകോം മേഖലയിലെ പ്രതിനിധികളെ അഭിനന്ദിച്ചു. മൊബൈൽ ടെക്നോളജി ഉള്ളതുകൊണ്ടാണ് കോടിക്കണക്കിന് രൂപ, ലക്ഷക്കണക്കിന് ഇന്ത്യക്കാർക്ക് നൽകാൻ നമുക്ക് കഴിഞ്ഞതും മഹാമാരിക്കാലത്ത്, ദരിദ്രരെയും ദുർബല വിഭാഗത്തിൽപെട്ട വരെയും വളരെ പെട്ടെന്ന് സഹായിക്കാനായതും. സുതാര്യത ഉറപ്പു വരുത്തി കോടിക്കണക്കിന് പണ രഹിത ഇടപാടുകൾ നാം കണ്ടുവെന്നും പ്രധാനമന്ത്രി പറഞ്ഞു.
ഇന്ത്യയിലെ മൊബൈൽ നിർമാണ മേഖലയിലെ വിജയത്തെ പ്രധാനമന്ത്രി സംതൃപ്തി പ്രകടിപ്പിച്ചു. മൊബൈൽ നിർമാണ മേഖലയിൽ നിക്ഷേപകർക്ക് ഏറ്റവും, താല്പര്യമുള്ള ലക്ഷ്യ കേന്ദ്രങ്ങളിലൊന്നായി ഇന്ത്യ വളർന്നു വരികയാണെന്നും അദ്ദേഹം പറഞ്ഞു. ടെലികോം ഉപകരണ, നിർമ്മാണം പ്രോത്സാഹിപ്പിക്കുന്നതിന് ആണ് ഉൽപ്പാദന അധിഷ്ഠിത ഇൻസെന്റീവ് പദ്ധതി ആരംഭിച്ചതെന്ന് അദ്ദേഹം കൂട്ടിച്ചേർത്തു. അടുത്ത മൂന്നു വർഷം കൊണ്ട് എല്ലാ ഗ്രാമങ്ങളെയും ഹൈസ്പീഡ് ഫൈബർ ഒപ്റ്റിക് കണക്റ്റിവിറ്റി യിലൂടെ ബന്ധിപ്പിക്കാൻ ഗവൺമെന്റ് ഉദ്ദേശിക്കുന്നതായും പ്രധാനമന്ത്രി പറഞ്ഞു.
മന്ത്രിസഭ
ഭൂഗര്ഭ ശാസ്ത്രം, ധാതുവിഭവങ്ങൾ എന്നിവ സംബന്ധിച്ച് ഇന്ത്യയും ഫിൻലൻഡും തമ്മിൽ ഒപ്പ് വച്ച ധാരണപത്രത്തിന് കേന്ദ്ര മന്ത്രി സഭയുടെ അനുമതി
ഭൂഗര്ഭ ശാസ്ത്രം, ധാതു വിഭവങ്ങൾ എന്നിവ സംബന്ധിച്ച്, ഭാരത സർക്കാരിന് കീഴിലെ ഖനന മന്ത്രാലയത്തിന്റെ ഭാഗമായ ജിയോളോജിക്കൽ സർവേ ഓഫ് ഇന്ത്യയും, ഫിൻലൻഡ് സർക്കാരിന്റെ തൊഴിൽ, സാമ്പത്തിക മന്ത്രാലയത്തിന് കീഴിലുള്ള ജിയോളോജിക്കൽ സർവേ ഓഫ് ഫിൻലൻഡും 
തമ്മിൽ ഒപ്പുവയ്ക്കപ്പെട്ട ധാരണാപത്രത്തിനു പ്രധാനമന്ത്രി അധ്യക്ഷനായ മന്ത്രിസഭാ യോഗത്തിന്റെ അംഗീകാരം.
ഭൂഗര്ഭ ശാസ്ത്രം, പരിശീലനം, ധാതു വിഭവങ്ങൾ കണ്ടെത്തൽ, അവയുടെ സാധ്യത പഠനം, 3/4D മാതൃക രൂപീകരണം, എന്നിവ സംബന്ധിച്ച സഹകരണം വർധിപ്പിക്കാനും, രണ്ട് സ്ഥാപനങ്ങൾക്കും ഇടയിലെ ശാസ്ത്രീയ ബന്ധങ്ങൾ ദൃഢമാക്കുന്ന സീസ്മിക്ക്, ജിയോഫിസിക്കൽ സർവേകൾ നടത്താനും ധാരണ പത്രം വഴിയൊരുക്കുന്നു.
ഭൂഗര്ഭ ശാസ്ത്രമേഖലയിലെ സഹകരണം വർധിപ്പിക്കാൻ അവസരം നൽകുന്നതിന് പുറമെ, സാമൂഹിക -പാരിസ്ഥിതിക ഗുണങ്ങൾ ലക്ഷ്യമിട്ടുള്ള ധാതു വിഭവങ്ങളുടെ ക്രയ വിക്രയം, ധാതു ഖനനം , പര്യവേക്ഷണം എന്നിവ പ്രോത്സാഹിപ്പിക്കുന്നതിനായി അനുഭവങ്ങളും വിവരങ്ങളും പങ്കുവെയ്ക്കൽ തുടങ്ങിയവയ്ക്കും ധാരണാപത്രം വഴി തുറക്കുന്നു.(
പ്രത്യേക സേവനങ്ങളും ഫീച്ചറുകളും
പേറ്റന്റ് സഹകരണ ഉടമ്പടി സംബന്ധിച്ച അന്താരാഷ്ട്ര സെമിനാർ നടന്നു
പേറ്റന്റ് സഹകരണ ഉടമ്പടി സംബന്ധിച്ച അന്താരാഷ്ട്ര സെമിനാർ ഇന്ന് തിരുവനന്തപുരത്തെ കേന്ദ്ര കിഴങ്ങുവിള ഗവേഷണ ഇന്സ്ടിട്യൂട്ടിൽ നടന്നു. ലോക ബൗദ്ധികസ്വത്തവകാശ സംഘടന  യുമായി സഹകരിച്ച് ഇന്ത്യൻ പേറ്റന്റ് ഓഫീസാണ് സെമിനാർ സംഘടിപ്പിച്ചത്.
പുതിയകണ്ടുപിടുത്തങ്ങൾക്കുള്ള ബൗദ്ധികസ്വത്തവകാശം ഏറെ പ്രധാനപ്പെട്ടതാണെന്ന് ഉദ്ഘാടന ചടങ്ങിൽ അധ്യക്ഷത വഹിച്ച സി ടി സി ആർ ഐ ഡയറക്ടർ . ഡോ. ജി. ബൈജു പറഞ്ഞു. ഏഷ്യൻ രാജ്യങ്ങളിൽ പേറ്റന്റ് ഫയൽ ചെയ്യുന്ന പ്രവണത വർധിച്ചു വരുന്നതായും 2022-ൽ ആഗോളതലത്തിൽ 66% പങ്ക് വഹിച്ചതായും ജനീവ ആസ്ഥാനമായുള്ള WIPO പേറ്റന്റ് ആൻഡ്ടെക്നോളജി വിഭാഗം ഡെപ്യൂട്ടി ഡയറക്ടർ ജനറൽ ലിസ ജോർഗൻസൺ തന്റെ വീഡിയോ അഭിസംബോധനയിൽ പറഞ്ഞു.
നിലവിൽ ഇ-ഫയലിംഗ് സംവിധാനം ചെലവ് കുറഞ്ഞതാണ്, കൂടാതെ ആഗോളതലത്തിൽ അവരുടെ അവകാശങ്ങൾ ഫയൽ ചെയ്യുന്നതിനും സംരക്ഷിക്കുന്നതിനും സഹായം നൽകുന്നതിന് ലോക ബൗദ്ധികസ്വത്തവകാശ സംഘടന പ്രതിജ്ഞാബദ്ധമാണ്. പേറ്റന്റ് ആൻഡ്ടെക്നോളജി വിഭാഗം ഇന്റർനാഷണൽ ഡയറക്ടർ, WIPO, ശ്രീമതി ക്രിസ്റ്റിൻ ബോൺവാലറ്റ്, സമീപവർഷങ്ങളിൽ ഇന്ത്യയിൽ PCTഫയലിംഗിന്റെ സ്ഥിരമായ വളർച്ചയും, കഴിഞ്ഞദശകത്തിലെ 60% വളർച്ചയും ഇത് നേടുന്നതിൽ WIPO-യുടെ പങ്കും എടുത്തു പറഞ്ഞു.
K-RERA ചെയർമാനും മുൻ സിജിപിഡിഇഎം, ഐപിഒ, ചെയർമാനുമായ ശ്രീ. പി.എച്ച് കുര്യൻ തന്റെ ഉദ്ഘാടന പ്രസംഗത്തിൽ ഇന്ത്യയുടെ സാമ്പത്തികവളർച്ചയ്ക്ക് അനുസൃതമായി പേറ്റന്റ് ഫയലിംഗ് വർദ്ധിപ്പിക്കേണ്ടതിന്റെ ആവശ്യകത ഊന്നിപ്പറഞ്ഞു. കഴിഞ്ഞവർഷം ആഗോളതലത്തിൽ 2.78 ലക്ഷം ഫയൽ ചെയ്തതിൽ 2000 മാത്രമാണ് ഇന്ത്യൻവിഹിതം. ഗവേഷണ വികസന സ്ഥാപനങ്ങളിൽ നിന്ന് കൂടുതൽ സാങ്കേതികവിദ്യകൾ വരേണ്ടതുണ്ട്. വാണിജ്യവൽക്കരണത്തിൽ നിന്നുള്ള വരുമാനത്തിന്റെ ഒരുപങ്ക് പേറ്റന്റ് ഫയലിംഗിനായി ഉപയോഗപ്പെടുത്തേണ്ടതാണെന്നും അദ്ദേഹം പറഞ്ഞു .
ശ്രീ.എൻ. രാമചന്ദർ, ജോയിന്റ് കൺട്രോളർ, ഹെഡ് PCT,IPO, സ്വാഗതവും കേന്ദ്രകിഴങ്ങുവിള ഗവേഷണ സ്ഥാപനം പ്രിൻസിപ്പൽ സയന്റിസ്റ്റ് ഡോ .ടി.മകേഷ്കുമാർ നന്ദിയും പറഞ്ഞു.
അന്താരാഷ്ട്രപേറ്റന്റ് പരിരക്ഷയ്ക്കായുള്ള PCT സംവിധനത്തിന്റെ അവലോകനം, PCT യുടെ ഉപയോഗം, PCTക്ക് അക്കൗണ്ടുകൾ സൃഷ്ടിക്കുന്നതിനുള്ള അവബോധം,IPO ഓഫീസ് പ്രവർത്തനങ്ങൾ, ePCTസംവിധാനത്തിന്റെയും മറ്റ് പേറ്റന്റ് ടൂളുകളുടെയും ഉപയോഗം, ഇന്റർനാഷണൽ സെർച്ചിങ്ങിനും പ്രാഥമിക പരിശോധനക്കും ഇന്റർനാഷണൽ പേറ്റന്റ് ഓഫീസിന്റെ പങ്ക് എന്നിവയെക്കുറിച്ച് WIPO, IP ഓഫീസുകളിൽ നിന്നുള്ള വിദഗ്ധർ ഏഴ് സാങ്കേതിക സെഷനുകൾ കൈകാര്യം ചെയ്തു
സെമിനാറിൽ 270-ലധികം പ്രതിനിധികൾ പങ്കെടുത്തു.
--ND--
(Visitor Counter : 93
പ്രധാനമന്ത്രിയുടെ ഓഫീസ്
ഐഐഎം സമ്പൽപൂരിലെ സ്ഥിരം കാമ്പസിന് പ്രധാനമന്ത്രി തറക്കല്ലിട്ടു
ഐഐഎം സമ്പൽപൂരിലെ സ്ഥിരം കാമ്പസിന് പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിംഗിലൂടെ
തറക്കല്ലിട്ടു. ഗവർണറും ഒഡീഷ മുഖ്യമന്ത്രിയും കേന്ദ്രമന്ത്രിമാരായ ശ്രീ രമേശ് പോഖ്രിയാൽ ‘നിഷാങ്ക്’, ശ്രീ ധർമേന്ദ്ര പ്രധാൻ, ശ്രീ പ്രതാപ് ചന്ദ്ര സാരംഗി എന്നിവരും ചടങ്ങിൽ പങ്കെടുത്തു.
ഐഐഎം സംബാൽപൂരിലെ സ്ഥിരം കാമ്പസ് ഒഡീഷയുടെ സംസ്കാരവും വിഭവങ്ങളും പ്രദർശിപ്പിക്കുക മാത്രമല്ല, മാനേജ്മെൻറ് രംഗത്ത് ഒഡീഷയ്ക്ക് ആഗോള അംഗീകാരം നൽകുമെന്നും ചടങ്ങിൽ സംസാരിച്ച പ്രധാനമന്ത്രി പറഞ്ഞു. പുറത്തുനിന്നുള്ള ബഹുരാഷ്ട്ര സ്ഥാപനങ്ങൾ ഇന്ത്യയിലേക്ക് വരുന്ന പ്രവണതയ്ക്ക് വിരുദ്ധമായി ഇന്ത്യൻ ബഹുരാഷ്ട്ര സ്ഥാപനങ്ങൾ മറ്റു രാജ്യങ്ങളിലേക്കു പോകുന്ന പ്രവണതയ്ക്ക് അടുത്തിടെ
(രാജ്യം സാക്ഷ്യം വഹിച്ചുവെന്ന് അദ്ദേഹം പറഞ്ഞു. ടയർ 2, ടയർ 3 നഗരങ്ങൾ സ്റ്റാർട്ടപ്പുകൾ കാണുന്നു, സമീപകാലത്ത് പ്രതിസന്ധി ഘട്ടങ്ങളിൽ ഇന്ത്യ കൂടുതൽ ‘യൂണികോൺസ്’ കണ്ടു, കാർഷിക മേഖലയിൽ അതിവേഗ പരിഷ്കാരങ്ങൾ നടക്കുന്നു. അത്തരമൊരു സാഹചര്യത്തിൽ രാജ്യത്തിന്റെ അഭിലാഷവുമായി തങ്ങളുടെ തൊഴിൽ മേഖലയെ സമന്വയിപ്പിക്കാൻ പ്രധാനമന്ത്രി വിദ്യാർത്ഥികളോട് പ്രധാന മന്ത്രി ആവശ്യപ്പെട്ടു. ഈ പുതിയ ദശകത്തിൽ ബ്രാൻഡ് ഇന്ത്യയ്ക്ക് ആഗോള അംഗീകാരം നൽകേണ്ടത് നിങ്ങളുടെ ഉത്തരവാദിത്തമാണെന്ന് പ്രധാനമന്ത്രി പറഞ്ഞു.
പ്രാദേശിക തലത്തെ ആഗോള തലത്തിലേക്ക് ഉയർത്തുന്നതിൽ വിദ്യാർത്ഥികളുടെ പങ്ക് പ്രധാനമന്ത്രി വിശദീകരിച്ചു. സമ്പൽപൂർ പ്രദേശത്തെ പ്രാദേശിക സാധ്യതകളുടെ വെളിച്ചത്തിൽ ടൂറിസം മെച്ചപ്പെടുത്തുന്നതിനുള്ള ആശയങ്ങളിൽ പ്രവർത്തിക്കാൻ അദ്ദേഹം വിദ്യാർത്ഥികളോട് ആവശ്യപ്പെട്ടു. പ്രാദേശിക കരകൗശലം, തുണിത്തരങ്ങൾ, ആദിവാസി കലകൾ എന്നിവയ്ക്ക് വലിയ സാധ്യതയുള്ള പ്രാദേശിക ഉൽപ്പന്നങ്ങളുടെ നിർമാണവുമായി ചേർന്നു പ്രവർത്തിക്കാൻ അദ്ദേഹം അവരോട് ആവശ്യപ്പെട്ടു. ഈ മേഖലയിലെ സമൃദ്ധമായ ധാതുക്കളുടെയും മറ്റ് വിഭവങ്ങളുടെയും മെച്ചപ്പെട്ട നടത്തിപ്പിനായി പ്രവർത്തിക്കാനും അദ്ദേഹം ആവശ്യപ്പെട്ടു. ഐഐഎം വിദ്യാർത്ഥികൾക്ക് പ്രാദേശികത ആഗോളമാക്കുന്നതിന് നൂതനമായ പരിഹാരങ്ങൾ കണ്ടെത്തേണ്ടതുണ്ട്. ആത്മനിർഭർ ഭാരത മിഷൻ, പ്രാദേശിക ഉൽപ്പന്നങ്ങൾ, അന്താരാഷ്ട്ര സഹകരണം എന്നിവയ്ക്കിടയിലുള്ള ഒരു പാലമായി പ്രവർത്തിക്കാൻ അവർക്ക് കഴിയും. നവീനാശയ ആർജ്ജവത്വം, എല്ലാവരെയും ഉൾക്കൊള്ളൽ എന്നീ മന്ത്രങ്ങൾ ഉപയോഗിച്ച് നിങ്ങളുടെ മാനേജ്മെന്റ് കഴിവുകൾ കാണിക്കേണ്ടതുണ്ട്, ശ്രീ മോദി വിദ്യാർഥികളോട് പറഞ്ഞു.
അഡിറ്റീവ് പ്രിന്റിംഗ്, മാറുന്ന ഉൽപാദന രീതികൾ, ഗതാഗതം, വിതരണ ശൃംഖലാ മാനേജുമെന്റ് തുടങ്ങിയ പുതിയ സാങ്കേതികവിദ്യകളുടെ വെളിച്ചത്തിൽ പ്രധാന മാനേജ്മെൻറ് വെല്ലുവിളികളെക്കുറിച്ച് പ്രധാനമന്ത്രി സംസാരിച്ചു. ഈ സാങ്കേതികവിദ്യകളും ഡിജിറ്റൽ പരസ്പര ബന്ധവും എവിടെ നിന്നുമുള്ള ആശയങ്ങളും ഉൾകൊള്ളും വിധം ലോകത്തെ ഒരു ആഗോള ഗ്രാമമാക്കി മാറ്റി. സമീപ മാസങ്ങളിൽ ഇന്ത്യ അതിവേഗ പരിഷ്കാരങ്ങൾ കൈക്കൊണ്ടിട്ടുണ്ട്. മാറ്റങ്ങൾക്ക് അനുസൃതമായി പ്രവർത്തിക്കാൻ മാത്രമല്ല, അവയെ മുൻകൂട്ടി അറിയാനും മറികടക്കാനും ശ്രമിച്ചിട്ടുണ്ടെന്നും പ്രധാനമന്ത്രി കൂട്ടിച്ചേർത്തു. മാറിക്കൊണ്ടിരിക്കുന്ന പ്രവർത്തന ശൈലികൾ മാനേജ്മെൻറ് കഴിവുകളിലെ ആവശ്യങ്ങളെ സ്വാധീനിക്കുന്നുണ്ടെന്നും ടോപ്പ്- ഡൗൺ അല്ലെങ്കിൽ ടോപ്പ്-ഹെവി മാനേജ്മെന്റ് കഴിവുകൾ സഹകരണവും നൂതനവും പരിവർത്തനപരവുമായ മാനേജ്മെൻറ് ഉപയോഗിച്ച് മാറ്റിസ്ഥാപിക്കുകയാണെന്നും പ്രധാനമന്ത്രി പറഞ്ഞു.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ബ്യൂറോ ഓഫ് ഇന്ത്യൻ സ്റ്റാൻഡേർഡ്സ്  എഴുപത്തിനാലാം സ്ഥാപകദിനം 2021 ജനുവരി ആറിന് ആഘോഷിച്ചു
ബ്യൂറോ ഓഫ് ഇന്ത്യൻ സ്റ്റാൻഡേർഡ്സ്, എഴുപത്തിനാലാം സ്ഥാപക ദിനത്തിൽ, കേന്ദ്ര ഭക്ഷ്യ-പൊതുവിതരണ, വാണിജ്യ-വ്യവസായ വകുപ്പ് മന്ത്രി ശ്രീ പിയൂഷ് ഗോയൽ സംബന്ധിച്ചു.
ചടങ്ങിൽ ബിഐഎസ്, മൂന്ന് ലബോറട്ടറികളിൽ അടുത്തിടെ രൂപീകരിച്ച കളിപ്പാട്ട പരിശോധന സംവിധാനം അദ്ദേഹം ഉദ്ഘാടനം ചെയ്തു. അസ്സേയിങ്-ഹോൾമാർക്കിംഗ്, ക്വാളിറ്റി കണ്ട്രോൾ എന്നിവയിൽ സർട്ടിഫിക്കറ്റ് കോഴ്സുകളും അദ്ദേഹം പ്രഖ്യാപിച്ചു.
നൂതന സാങ്കേതികവിദ്യ ഉപയോഗിച്ചുള്ള കളിപ്പാട്ട പരിശോധന സംവിധാനത്തെ പ്രശംസിച്ച കേന്ദ്രമന്ത്രി, ഈ സംവിധാനം അനുയോജ്യമായ സമയത്താണ് നിലവിൽ വന്നിരിക്കുന്നത് എന്ന് അഭിപ്രായപ്പെട്ടു. അടുത്തിടെ കളിപ്പാട്ടങ്ങൾക്ക് ബിഐഎസ് സർട്ടിഫിക്കേഷൻ കേന്ദ്ര ഗവൺമെന്റ് നിർബന്ധമാക്കിയിരുന്നു. കളിപ്പാട്ട വ്യവസായരംഗത്തെ സൂക്ഷ്മ- ചെറുകിട മേഖല ഉൾപ്പെടെ അയ്യായിരത്തോളം യൂണിറ്റുകൾക്ക് ഈ പരിശോധനാ സംവിധാനം പ്രയോജനപ്പെടുത്താനാവും. വിപണിയിൽ ഇറക്കുമതി ചെയ്യുന്ന കളിപ്പാട്ടങ്ങളുമായുള്ള മത്സരരംഗത്ത് ഇന്ത്യൻ ഉൽപ്പന്നങ്ങളെ പ്രോത്സാഹിപ്പിക്കുന്നതിന് ഗവൺമെന്റ് എല്ലാ പിന്തുണയും സഹായവും നൽകുമെന്നും മന്ത്രി പറഞ്ഞു. ഇറക്കുമതി ചെയ്യുന്ന കളിപ്പാട്ടങ്ങൾ ഒറ്റനോട്ടത്തിൽ വില കുറവാണെന്നു തോന്നാമെങ്കിലും അവ ഉളവാക്കുന്ന ആരോഗ്യപ്രശ്നങ്ങൾ ദീർഘകാലയളവിൽ ദോഷകരമായി മാറുമെന്ന് മന്ത്രി പറഞ്ഞു.
അസ്സേയിങ്-ഹാൾമാർക്കിങ്, ക്വാളിറ്റി കൺട്രോൾ എന്നിവയിൽ ബിഐഎസ് നടത്തുന്ന സർട്ടിഫിക്കറ്റ് കോഴ്സുകളും ശ്രീ പീയൂഷ് ഗോയൽ പ്രഖ്യാപിച്ചു. അസ്സേയിങ്-ഹാൾമാർക്കിങ്, ക്വാളിറ്റി കൺട്രോൾ എന്നിവയിൽ പരിശീലനം നേടിയവരുടെ എണ്ണത്തിലുണ്ടാകുന്ന കുറവ് നികത്താൻ ഈ പുതിയ കോഴ്സുകൾ സഹായിക്കും.
ചടങ്ങിൽ ബിഐഎസ് സ്ഥാപക ഡയറക്ടർ പത്മശ്രീ ഡോ. ലാൽ സി.വർമന്റെ അർദ്ധകായ പ്രതിമ മന്ത്രി അനാച്ഛാദനം ചെയ്തു.
കേന്ദ്ര ഭക്ഷ്യ-പൊതുവിതരണ വകുപ്പ് സഹമന്ത്രി ശ്രീ റാവു സാഹിബ് പാട്ടിൽ ഡാൻവേ, ഉപഭോക്തൃകാര്യ വകുപ്പ് സെക്രട്ടറി ശ്രീമതി ലീനാ നന്ദൻ, ബിഐഎസ് ഡയറക്ടർ ജനറൽ ശ്രീ പി. കെ. തിവാരി, മുതിർന്ന ഉദ്യോഗസ്ഥർ എന്നിവർ ചടങ്ങിൽ പങ്കെടുത്തു.
ആയുഷ്
രാജ്യത്തെ 75 ആയിരം ഹെക്ടർ സ്ഥലത്ത് ഔഷധ സസ്യങ്ങൾ കൃഷിചെയ്യാൻ ദേശീയ കാമ്പയിൻ
ന്യൂഡൽഹി , സെപ്റ്റംബർ 02,2021
ആസാദി കാ അമൃത് മഹോത്സവത്തിന്റെ ഭാഗമായി, ആയുഷ് മന്ത്രാലയത്തിനു കീഴിലുള്ള നാഷണൽ മെഡിസിനൽ പ്ലാന്റ് ബോർഡ്  രാജ്യത്ത് ഔഷധ സസ്യങ്ങളുടെ കൃഷി പ്രോത്സാഹിപ്പിക്കുന്നതിനായി ഒരു ദേശീയ കാമ്പയിൻ ആരംഭിച്ചു. കർഷകരുടെ വരുമാനം വർദ്ധിപ്പിക്കുന്നതിനും ഗ്രീൻ ഇന്ത്യ എന്ന സ്വപ്നം സാക്ഷാത്കരിക്കുന്നതിനും ഇത് സഹായിക്കും
ഈ പ്രചാരണത്തിന് കീഴിൽ, അടുത്ത ഒരു വർഷത്തിനുള്ളിൽ രാജ്യത്തൊട്ടാകെ 75,000 ഹെക്ടർ സ്ഥലത്ത്
ഔഷധ സസ്യങ്ങളുടെ കൃഷി നടത്താനാണ് ലക്ഷ്യമിടുന്നത് .യുപിയിലെ സഹരൻപൂർ, മഹാരാഷ്ട്രയിലെ പൂനെ എന്നിവിടങ്ങളിൽ നിന്നാണ് പരിപാടിക്കു തുടക്കം കുറിച്ചത്
ആസാദി കാ അമൃത് മഹോത്സവത്തിന് കീഴിൽ ആയുഷ് മന്ത്രാലയം സംഘടിപ്പിക്കുന്ന പരിപാടികളുടെ പരമ്പരയിൽ രണ്ടാമത്തേതാണ് ഈ പരിപാടി .ഔഷധ സസ്യ മേഖലയിൽ രാജ്യത്തിന് വലിയ സാധ്യതകളുണ്ടെന്ന് കേന്ദ്ര ആയുഷ് മന്ത്രി ശ്രീ സർബാനന്ദ സോനോവാൾ പറഞ്ഞു.
75000 ഹെക്ടർ സ്ഥലത്ത് ഔഷധ സസ്യങ്ങളുടെ കൃഷി നടത്തുന്നതിലൂടെ ഈ മേഖലയിൽ സ്വാശ്രയമാകാൻ ഇത് രാജ്യത്തെ സഹായിക്കും ., കഴിഞ്ഞ 1.5 വർഷത്തിനിടയിൽ, ഇന്ത്യയിൽ മാത്രമല്ല, ലോകമെമ്പാടും
ഔഷധ സസ്യങ്ങൾക്കുള്ള ആവശ്യം വലിയ തോതിൽ വർദ്ധിച്ചു.ഇക്കാരണങ്ങൾ കൊണ്ട് തന്നെയാണ് അശ്വഗന്ധ അമേരിക്കയിൽ ഏറ്റവും കൂടുതൽ വിറ്റഴിക്കപ്പെടുന്ന മൂന്നാമത്തെ ഉൽപ്പന്നമായി മാറിയത്
IE/SKY
(Visitor Counter : 254
യുവജനകാര്യ, കായിക മന്ത്രാലയം
സ്വച്ഛ് ഭാരത് 2022 ന് കീഴിലുള്ള മെഗാ ശുചിത്വ യജ്ഞങ്ങൾ ചാന്ദ്നി ചൗക്കിൽ നിന്ന് കേന്ദ്രമന്ത്രി ശ്രീ അനുരാഗ് ഠാക്കൂർ ഉദ്ഘാടനം ചെയ്തു
കേന്ദ്ര യുവജനകാര്യ കായിക മന്ത്രി ശ്രീ അനുരാഗ് സിംഗ് ഠാക്കൂർ ഇന്ന്  ഡൽഹിയിലെ ചാന്ദ്നി ചൗക്കിൽ നിന്ന് സ്വച്ഛ് ഭാരത് 2022 നു കീഴിലുള്ള മെഗാ ശുചിത്വ യജ്ഞങ്ങൾ ഉദ്ഘാടനം ചെയ്തു. രാജ്യത്തുടനീളമുള്ള എല്ലാ ഗ്രാമങ്ങളിലും ജില്ലകളിലും സമാനമായ ശുചിത്വ യജ്ഞങ്ങൾ സംഘടിപ്പിക്കുന്നുണ്ട്. ഇതോടനുബന്ധിച്ച് ശുചിത്വ പ്രതിജ്ഞയും ചൊല്ലിക്കൊടുത്തു.
ഒരു മാസത്തിനുള്ളിൽ ഒരു കോടി കിലോ മാലിന്യം സമാഹരിക്കുക എന്ന ലക്ഷ്യത്തോടെയാണ് പരിപാടി ആരംഭിച്ചതെന്ന് ചടങ്ങിൽ സംസാരിച്ച ശ്രീ ഠാക്കൂർ പറഞ്ഞു. ഇതിനകം,18 ദിവസത്തിനുള്ളിൽ 84 ലക്ഷം കിലോ പ്ലാസ്റ്റിക് മാലിന്യം ശേഖരിച്ചുകൊണ്ട് ഈ ലക്ഷ്യം മറികടക്കാൻ സജ്ജമാണെന്ന് മന്ത്രി പറഞ്ഞു. ചരിത്രപ്രാധാന്യമുള്ള സ്ഥലങ്ങൾ, സമൂഹ കേന്ദ്രങ്ങൾ, സ്കൂളുകൾ, ഗ്രാമങ്ങൾ, ജില്ലകളിലെ മറ്റ് സ്ഥലങ്ങൾ എന്നിവിടങ്ങളിൽ ഈ പ്രവർത്തനം നടത്തി. ജനങ്ങൾ, പ്രത്യേകിച്ച് യുവജനങ്ങൾ, അവരുടെ പശ്ചാത്തലം പരിഗണിക്കാതെ, ഈ പരിപാടിയിൽ സ്വമേധയാ പങ്കെടുക്കുക മാത്രമല്ല, ഇതിൽ ചേരാൻ മറ്റുള്ളവരെ പ്രചോദിപ്പിക്കുകയും പ്രോത്സാഹിപ്പിക്കുകയും ചെയ്യുന്നു.
നെഹ്റു യുവ കേന്ദ്ര സംഗതൻ  കൂടാതെ, അംഗീകൃത യൂത്ത് ക്ലബ്ബുകളുടെയും നാഷണൽ സർവീസ് സ്കീമിന്റെ അനുബന്ധ സ്ഥാപനങ്ങളുടെയും ശൃംഖലയിലൂടെ രാജ്യത്തുടനീളമുള്ള 744 ജില്ലകളിലെ 6 ലക്ഷം ഗ്രാമങ്ങളിൽ സ്വച്ഛ് ഭാരത് 2022 പരിപാടി സംഘടിപ്പിക്കുന്നു.
യുവജന കാര്യ വകുപ്പും അനുബന്ധ സംഘടനകളായ NYKS, NSS എന്നിവയും ചേർന്ന് നടത്തുന്ന 'സ്വച്ഛ് ഭാരത് 2022' ന്റെ പ്രവർത്തനങ്ങൾ ഏകീകരിക്കുകയാണ് ലക്ഷ്യം. ഇതിന്റെ ഭാഗമായി രാജ്യത്തുടനീളമുള്ള എല്ലാ ഗ്രാമങ്ങളിലും സമാനമായ പരിപാടികൾ സംഘടിപ്പിച്ച് പ്രചാരണത്തിൽ ജനകീയ പങ്കാളിത്തം ഉറപ്പാക്കുന്നതിനുള്ള പ്രവർത്തനങ്ങൾ കൂടുതൽ ശക്തമാക്കി വരുന്നു.
RRTN